Bulle wil Liverpool-teëspoed vermy | Netwerk24
Dis dalk nie heeltemal die "verlore Kruger-miljoene" nie, maar die Suid-Afrikaanse Munt bied nou aan muntversamelaars die geleentheid om "vergete" goue Krugerponde en -halfponde uit dieselfde era te besit.
Telegram maak klets nog meer privaat
Telegram is vinnig besig om te verseker dat mense ewe tuis op dié kletsapp sal voel as op WhatsApp.
Kernafval: Ander instituut bestuur gou Vaalputs
Die Vaalputs-kernafvalterrein in Namakwaland kry waarskynlik eersdaags 'n nuwe lisensiehouer.
Beeld-spotprent: 27 Februarie 2021
Die Burger-spotprent: 27 Februarie 2021
Geestelike waardes: Soms dien 'n hele dorp se optrede as morele kompas
Soms gebeur dit dat dit nie bloot individue is wat heldhaftig optree of as morele voorbeelde dien nie, maar 'n hele dorp of gemeenskap. 'n Voorbeeld van 'n gemeenskap waarvan dit nié gesê kan word nie, is die fiktiewe dorpie Dogville, soos verbeeld i
Kamermusiek-fees (weer) weens pandemie gekelder
Die bestuur van die Stellenbosse Internasionale Kamermusiekfees (SICMF) het Donderdag aangekondig dat vanjaar se fees weens die Covid-19-pandemie van die baan is.
'Ekstasis' een van internasionale fees se amptelike keuses
Die Suid-Afrikaanse kortprent Ekstasis is opgeneem in die amptelike keuse van vanjaar se Berlin Lift-Off-rolprentfees.
Bulle wil Liverpool-teëspoed vermy
Deur Cobus Claassen 23 Februarie 2021 21:48
Die Bulle waak die seisoen daarteen om in dieselfde slagyster te trap as die sokkerspan van Liverpool.
Dít is die vergelyking wat Nizaam Carr, Springbok-losvoorspeler van die Bulle, Dinsdag getref het toe hy oor die 2021-seisoen uitgewei het.
Die Bok Nizaam Carr verlede seisoen op die aanval vir die Bulle teen die Westelike Provinsie op Nuweland. Foto: Gallo Images
Liverpool het verlede seisoen die Engelse Premierliga vir die eerste keer in 30 jaar gewen, maar tel sover in die 2020-'21-seisoen nie onder die voorste vyf spanne nie en het hul vier laaste wedstryde verloor.
Die Bulle het op hul beurt verlede seisoen die plaaslike Superreeks en Curriebeker gewen en Carr sê hulle wil nie dieselfde paadjie as die Reds loop nie.
"Dit is wat gebeur. As jy bo is, wil spanne jou klop. So jy moet dinge anders doen om daar te probeer bly."
Hy sê dit is in pas met die boodskap in die Bulle-kamp voor die komende voorbereidingsreeks.
"Ons moet dit nou na die volgende vlak neem, wat dit ook al vir elke speler beteken.
"Of dit is om na jou dieet te kyk, harder te oefen of dinge anders te benader ná wedstryde, die onus is op almal om eienaarskap te neem en te verbeter op dit wat ons verlede seisoen gedoen het."
Carr sê hy is oorgehaal om saam met die jonger spelers wat speelkans in dié reeks gaan kry, 'n plek in die beginspan oop te speel.
Die Bulle begin Sondag tuis teen die Oostelike Provinsie.
"Dit is 'n groot geleentheid en dit is ons motivering.
"As jy 'n jong outjie is en jy kla (omdat dit nie groot rugby is nie), is jy in die verkeerde sport. Dan moet jy gholf of 'n ander individuele sport gaan speel.
As jy bo is, wil spanne jou klop. So jy moet dinge anders doen om daar te probeer bly.
"Gebruik die kans en wys vir Jake (White) jy wíl in die span wees.
"Ek het nog nie soveel gespeel soos wat ek graag wou nie, en sien daarna uit om daardie kans te kry."
Hy het verlede jaar 'n Bul geword ná 'n paar seisoene by London Wasps in Engeland en Carr sê Pretoria is sedertdien goed vir hom en sy gesin.
"Toe ek (in 2018) uit die Kaap weg is, het dit my in 'n omgewing geplaas waarin ek groter verantwoordelikheid moes neem as die pa vir 'n eenjarige seun en dit het my lewensuitkyk verander.
"Ons is gelukkig in Pretoria. Mense sê hier is nie baie om te doen nie, maar as jy 'n punt daarvan maak om elke dag iets te kry, raak dit vinnig die beste besluit (om by die Bulle aan te sluit).
"Ek het altyd gesê ek wil net by een franchise speel, wat die Stormers was, maar al die geleenthede wat sedertdien op my pad gekom het, het my oë oopgemaak.
"So is dit ook nou fantasties om my loopbaan voort te sit saam met ongelooflike mense soos Jake (White), Duane (Vermeulen), Gio (Aplon), Cornal (Hendricks), Stedman (Gans) en almal wat hier betrokke is."